Anul trecut am facut cateva sute de poze pentru Toamna Oradeana, le-am urcat pe site etc, nu intru in alte detalii.

Azi dimineata sunt sunat de UN TIP care-mi spune ca a castigat un concurs cu una din pozele facute de mine la Toamna Oradeana si ca ar avea nevoie de poza in original ca sa dovedeasca si sa ia premiul. A decupat copyright-ul de pe imagine inainte de a o trimite la concurs. L-am refuzat frumos si i-am explicat ca asta e bataie de joc fata de munca mea.

A insistat: a lucrat o saptamana ca sa atraga voturile, a vrut sa plateasca poza, e doar un “student somer”. L-am refuzat si l-am intrebat daca a inteles ceva din asta. Iar s-a vaitat ca A MUNCIT pentru voturile alea, l-am refuzat din nou si am terminat discutia.

Peste cateva minute sunt sunat de cineva de la Primaria Oradea (imi pare rau ca nu i-am inteles si retinut numele) care mi se recomanda “colegul”, crezand ca eu lucrez pentru Casa de Cultura si imi spune ca O PRIETENA de-a lui a castigat concursul cu poza facuta de mine si ca ar avea nevoie de original. Subtil.

I-am explicat si lui situatia (si ca nu sunt subordonat Casei de Cultura), i-am spus ca nu tolerez furtul muncii mele si ca daca mi s-ar fi spus dinainte de asta (inainte sa foloseasca poza) i-as fi dat voie sa foloseasca imaginea. Cu ocazia asta am aflat ca individul ar fi castigat un laptop Asus EEE 1005HA si o pereche de casti profesionale Sony dar nu poate intra in posesia lor fara poza originala facuta de mine.

Au urmat mai multe telefoane, o oferta de 100 lei (bataie de joc) si refuzul meu la fiecare din ele.

Daca ar fi putut lua premiul fara poza originala n-as fi aflat niciodata de asta. De ce sa-l ajut dupa ce a furat-o si ma contacteaza doar cand nu are alta solutie? Eu sunt rau refuzand orice colaborare cu astfel de oameni? Puteam sa raman cu o pereche de casti sau cateva milioane de lei, dar de ce sa negociez cu teroristii?:)

Niste cautari pe Google mi-au dezvaluit ca tipul e vanator de premii. Ajut oamenii cu cea mai mare placere cu timpul si pe costul meu, dar nu si pe cei care-si bat joc.

Cu ocazia asta ii avertizez pe toti cei care cauta niste castiguri rapide din furtul de pe internet. Daca ii prind voi folosi orice mijloace legale, deontologice (sau mai putin…) pentru a-mi proteja munca. Crime doesn’t pay!

Bere si respect!

Tu cum ai fi reactionat?